Diari Oficial de la Generalitat Valenciana


Sumari del DOGV 8489, del 19-02-2019 (2019/1243)

RESOLUCIÓ de 5 de febrer de 2019, de la Conselleria d'Hisenda i Model Econòmic, per la qual s'accepta la cessió de la propietat de la parcel·la d'11.988 m² situada a Paterna, polígon industrial Font del Gerro, realitzada per l'ajuntament d'aquest municipi per a regularitzar la situació patrimonial del Centre LABORA de Formació situat al carrer Ciutat de Ferrol.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8489

Data del DOGV
:   19-02-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/1243


Data del document
:   05-02-2019

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 5 de febrer de 2019, de la Conselleria d'Hisenda i Model Econòmic, per la qual s'accepta la cessió de la propietat de la parcel·la d'11.988 m² situada a Paterna, polígon industrial Font del Gerro, realitzada per l'ajuntament d'aquest municipi per a regularitzar la situació patrimonial del Centre LABORA de Formació situat al carrer Ciutat de Ferrol. [2019/1243]  
L'Ajuntament de Paterna mitjançant acords plenaris de 29 de març de 2017, 28 de juny de 2017 i 21 de desembre de 2018, va aprovar la cessió a favor de la Generalitat d'una parcel·la d'11.988 m² situada en aquest municipi, per a destinar-la a la regularització de la situació patrimonial del Centre de Formació situat al carrer Ciutat de Ferrol de Paterna, que figura en l'Inventari General de Béns de la Generalitat amb el codi 46/190/008/000.  
A proposta de la Direcció General de Planificació i Serveis del Servei Valencià d'Ocupació i Formació, ratificada per la Conselleria d'Economia Sostenible, Sectors Productius, Comerç i Treball, es van iniciar els tràmits per a l'acceptació de l'immoble.  
L'article 44 de la Llei 14/2003, de 10 d'abril, de patrimoni de la Generalitat, en el punt 1 indica que la Generalitat adquirirà la propietat dels béns i drets patrimonials o demanials, que li cedisquen altres administracions públiques, per a destinar-los a un ús públic o a la prestació de serveis públics competència de la Generalitat i en el punt 2 estableix que la competència per a l'acceptació correspon al titular de la conselleria competent en matèria de patrimoni.  
L'article 27.2.c de la Llei de patrimoni esmentada estableix que l'adquisició de béns i drets en virtut de transferència o cessió administrativa porta implícita l'afectació de béns i drets a l'ús general o al servei públic. En conseqüència, una vegada perfeccionada la cessió i acceptació, l'immoble queda automàticament afecte al servei públic docent i adscrit al Servei Valencià d'Ocupació i Formació, al qual correspon la seua administració, defensa i conservació.  
En conseqüència, amb base en els articles esmentats de la Llei 14/2003, de 10 d'abril, de patrimoni de la Generalitat i fent ús de les atribucions conferides per la legislació vigent, resolc:  
  
Primer  
Acceptar la cessió gratuïta de la propietat realitzada per l'Ajuntament de Paterna de la parcel·la d'11.988 m² de superfície, situada en el polígon industrial Font del Gerro del dit terme municipal, sobre la qual hi ha construït un Centre LABORA de Formació que limita: nord-est, carrer Illes Canàries; sud-est, carrer Ciutat de Gandia; nord-oest, carrer Ciutat del Ferrol i sud-oest, carrer Ciutat de Barcelona.  
  
Consta inscrita en el Registre de la Propietat de Paterna 2 al tom 2551, llibre 1051, foli 117, finca 83516, inscripció 3a.  
Referència cadastral: 7590631OJ9229Z3881NJ  
La parcel·la s'accepta lliures de càrregues i gravàmens i al corrent de qualsevol despesa.  
  
Segon  
La cessió gratuïta realitzada per l'ajuntament s'efectua amb la condició de destinar l'immoble a centre de formació.  
En cas d'incompliment dels fins per als quals se cedeix la parcel·la una vegada sol·licitada la reversió per part de l'ajuntament i remesa com a acord de reversió a la conselleria competent en matèria de patrimoni, aquesta tramitarà l'expedient corresponent segons el que es disposa en el Reial decret 1373/2009, de 28 d'agost, pel qual s'aprova el Reglament general de la Llei 33/2003, de 3 de novembre, del patrimoni de les administracions públiques. La resolució que s'adopte serà notificada a l'ajuntament i comportarà, si escau, la reversió immediata al patrimoni de la corporació local i la baixa de l'immoble en l'Inventari General de Béns i Drets de la Generalitat.  
  
Tercer  
L'immoble acceptat haurà d'incorporar-se a l'Inventari General de Béns i Drets de la Generalitat en concepte de bé de domini públic afecte al servei públic docent i adscrit al Servei Valencià d'Ocupació al qual correspondran les competències demanials sobre aquest, inclosa la seua administració, defensa i conservació, i inscriure's a nom de la Generalitat en el Registre de la Propietat i en el cadastre.  
  
  
Quart  
Notificar la present resolució a l'ajuntament cedent i publicar-la en el Diari Oficial de la Generalitat Valenciana, en compliment del que es disposa en l'article 44 de la Llei 14/2003, de 10 d'abril, de patrimoni de la Generalitat.  
  
Contra el present acte, que posa fi a la via administrativa, es podrà interposar recurs contenciós administratiu en el termini de dos mesos comptats a partir de l'endemà de la notificació, davant el jutjat contenciós administratiu de conformitat amb el que es disposa en l'article 46 de la Llei 29/1998, de 13 de juliol, reguladora de la jurisdicció contenciosa administrativa. No obstant això, es podrà interposar recurs potestatiu de reposició, en el termini d'un mes comptat a partir de l'endemà de la notificació, davant l'òrgan que va dictar l'acte de conformitat amb el que es preveu en l'article 116 de la Llei 30/1992, de 26 de novembre, de règim jurídic de les administracions públiques i procediment administratiu comú, sense perjudici que es puga exercitar qualsevol altre que s'estime procedent.  
  
València, 5 de febrer de 2019.- El conseller d'Hisenda i Model Econòmic: Vicent Soler i Marco.